Jonučiai

Jonučiai – kaimas Kauno rajono savivaldybėje, 2 km į šiaurės vakarus nuo Garliavos. Paribyje su Narsiečiais stovi paminklas Jonučių ir Narsiečių kaimams, pastatytas 1995 m. Anksčiau Jonučių kaimui priklausė Jonučių kapinės ir Jonučių mokykla, vėliau prijungtos prie Garliavos miesto. Į rytus už Garliavos yra kaimas Jonučiai II.

Yra paminklinis ansamblis 1948 m. rugpjūčio 10 d. žuvusiems 4 Tauro apygardos partizanams. Autoriai J. Petraitis ir A. Švirinas.

Istorija 

Apie 1797 m. Jonučiuose pastatyta Jonučių bažnyčia, įkurta parapija, kadangi Užnemunė tuo laiku priklausė Prūsijai ir teko tą vietą atskirti nuo Kauno parapijos, likusios rusų valdžioje. Aukštosios Fredos dvarininkas Juozas Godlevskis savo žemėje 1809 m. pastatė mūrinę Garliavos bažnyčią. 1826 m. rugpjūčio 15 d. įkurta ir Garliavos parapija, o Jonučiuose liko parapijos kapinės.

1950–1992 m. buvo Kauno tarybinio ūkio technikumo (dabar žemės ūkio bendrovė) centrinė gyvenvietė.

|}

Gyventojai

Žymūs žmonės 

Kaime gimė:
 Robertas Keturakis (1935–2021), poetas, rašytojas, vertėjas.

Jonučių kapinėse palaidoti:
 Vincas Adomėnas (1909–1986), prozininkas, dramaturgas, vertėjas.
 Juozas Jankauskas (1900–1967), tarpukario Lietuvos karininkas, pokario rezistentas.
 Drąsius Kedys (1972–2010), verslininkas.
 Audrius Šlekys (1975–2003), futbolininkas.
 Rokas Šliūpas, (1865–1959), gydytojas, varpininkas, tautosakininkas, visuomenės veikėjas.

Šaltiniai 

Kauno rajono savivaldybės gyvenvietės